“รพ.ธนบุรี” เปิด Drive-In Vaccine Unit
"รพ.ธนบุรี" เปิด Drive-In Vaccine Unit ฉีดวัคซีนไข้หวัดใหญ่ สะดวก รวดเร็ว ปลอดภัย
2 ก.ค. 2563

โรงพยาบาลธนบุรี ในเครือบริษัท ธนบุรี เฮลท์แคร์ กรุ๊ป จำกัด (มหาชน) หรือ THG บริการฉีดวัคซีนป้องกันไข้หวัดใหญ่ 4 สายพันธุ์ เสริมสร้างภูมิคุ้มกันให้แก่ร่างกาย เพื่อเพิ่มประสิทธิภาพในการป้องกันไข้หวัดใหญ่ที่ครอบคลุมมากยิ่งขึ้น ซึ่งจะช่วยลดความเสี่ยงต่อการเจ็บป่วยและเสียชีวิต โดยเฉพาะกลุ่มที่มีความเสี่ยงต่อโรคไข้หวัดใหญ่รุนแรงคือ เด็กเล็ก ผู้สูงอายุ สตรีมีครรภ์ รวมถึงผู้ป่วยที่มีโรคประจำตัว เช่น โรคเบาหวาน โรคหัวใจ โรคปอด โรคอ้วน และผู้ที่มีภูมิคุ้มกันในร่างกายต่ำ ด้วยรูปแบบพิเศษ Drive-In Vaccine Unit สะดวก ปลอดภัย และรวดเร็ว (สำหรับผู้ที่มีอายุ 14 ปีขึ้นไปเท่านั้น) ในราคา 850 บาท ได้ตั้งแต่วันนี้เป็นต้นไป ด้วย 3 ขั้นตอนที่ง่าย สะดวก เป็นส่วนตัว และปิดโอกาสรับเชื้อ ตอบรับวิถี New Normal ดังนี้
1. นัดหมายล่วงหน้า หรือขับรถเข้ามาจอดบริเวณจุด Drive In บริเวณด้านหน้าอาคาร 2
2. เจ้าหน้าที่ดูแลให้บริการและสอบถามข้อมูล ทำประวัติ / ลงทะเบียน โดยที่ผู้ป่วยไม่ต้องลงจากรถ
3. พบแพทย์รับคำแนะนำ ภายในห้องตรวจส่วนตัวที่สะอาดและปลอดเชื้อ
โดยสามารถสอบถาม หรือนัดหมายล่วงหน้า ได้ที่ ศูนย์ข้อมูลสุขภาพ โทร. 1645 กด 1 หรือติดตามข้อมูลบริการได้ที่ https://www.thonburihospital.com/ และ www.facebook.com/thonburihospitalclub